BANJOLUČKA BISKUPIJA

Predstavljanje knjige mons. Ante Orlovca „Banjolučka stoljeća“
2024-10-27
U nedjelju, 27. listopada s početkom u 11:30 sati u župnoj crkvi (ul. Srpska 22) bit će predstavljena knjiga mons. Ante Orlovca „Banjolučka stoljeća“ – monografija o povijesti naše župe: Pohoda Bl. Djevice Marije.

91. redovito zasjedanje Biskupske konferencije Bosne i Hercegovine u Sarajevu
2024-11-04 - 2024-11-05
Biskupska konferencija Bosne i Hercegovine, 4. i 5. studenog 2024. s početkom u 9,00 sati u prostorijama Nadbiskupske rezidencije u Sarajevu (ulica Josipa Stadlera 13) održat će svoje 91. redovito zasjedanje. Predsjedat će nadbiskup metropolit vrhbosanski i apostolski upravitelj Vojnog ordinarijata u BiH mons. Tomo Vukšić, predsjednik BK BiH, uz sudjelovanje članova Biskupske konferencije BiH i delegata Hrvatske i Austrijske biskupske konferencije te Međunarodne biskupske konferencije sv. Ćirila i Metodija.
Tijekom zasjedanja biskupi će, između ostalih točaka dnevnoga reda, osvrnuti se na provedbu zaključaka donesenih na prethodnom zasjedanju održanom sredinom srpnja ove godine u Banjoj Luci, saslušati izvješće svoga delegata na upravo završenoj XVI. Općoj redovitoj skupštini Biskupske sinode, usuglasiti predstojeće termine i razmatrati druga pitanja važna za život i djelovanje biskupijskih zajednica u Bosni i Hercegovini.
Uoči 91. redovitog zasjedanja Biskupske konferencije Bosne i Hercegovine, 3. studenoga 2024. biskupi će slaviti Svetu Misu u Katedrali Presvetog Srca Isusova pod kojom će prigodnu propovijed uputiti mons. Željko Majić, biskup banjolučki.
Biskupi će također u ponedjeljak, 4. studenog ujutro slaviti Svetu misu u kapeli Vrhbosanskog bogoslovnog sjemeništa i potom se susresti s bogoslovnom zajednicom. Predsjedat će nadbiskup Vukšić, a prigodnu propovijed uputit će dubrovački biskup mons. Roko Glasnović.
Biskupi će završiti svoje zasjedanje konferencijom za novinstvo koja će biti upriličena u utorak 5. studenoga u 12 sati u prostorijama Nadbiskupske rezidencije u Sarajevu u ulici Josipa Stadlera 13.
KTA

Tiskovna konferencija na kraju 91. redovitog zasjedanja BK BiH
2024-11-05
Biskupi Biskupske konferencija Bosne i Hercegovine završit će svoje 91. redovito zasjedanje konferencijom za novinstvo koja će biti upriličena u utorak, 5. studenog 2024. u 12 sati u prostorijama Nadbiskupske rezidencije u Sarajevu u ulici Josipa Stadlera 13.
Radni dio 91. redovitog zasjedanja Biskupska konferencija Bosne i Hercegovine održava se 4. i 5. studenog u prostorijama Nadbiskupske rezidencije u Sarajevu pod predsjedanjem nadbiskupa Vukšića uz sudjelovanje članova Biskupske konferencije BiH i delegata Hrvatske i Austrijske biskupske konferencije te Međunarodne biskupske konferencije sv. Ćirila i Metodija.
Tijekom zasjedanja biskupi će, između ostalih točaka dnevnoga reda, osvrnuti se na provedbu zaključaka donesenih na prethodnom zasjedanju održanom sredinom srpnja ove godine u Banjoj Luci, saslušati izvješće svoga delegata na upravo završenoj XVI. Općoj redovitoj skupštini Biskupske sinode, usuglasiti predstojeće termine i razmatrati druga pitanja važna za život i djelovanje biskupijskih zajednica u Bosni i Hercegovini.
KTA

Predstavljanje knjige „Navjestitelj Božje riječi i franjevački odgojitelj“
2024-11-19
Predstavljanje knjige „Navjestitelj Božje riječi i franjevački odgojitelj“, povodom 70. obljetnice rođenja mons. dr. fra Marka Semrena, održat će se u utorak, 19. studenog 2024. godine s početkom u 19 sati dvorani Biskupskog ordinarijata u Banjoj Luci.
Knjigu će predstaviti mons. Karlo Višaticki, generalni vikar i fra Josip Jozić, urednik.

Konferencija za novinare biskupa banjolučkog mons. Željka Majića
2024-12-23
Poštovani,
Povodom predstojeće svetkovine Božića i božićnih blagdana biskup banjolučki mons. Željko Majić održat će konferenciju za novinare u ponedjeljak, 23. 12. 2024. u 10 sati u prostorijama Biskupskog ordinarijata u Banjoj Luci (ul. Kralja Petra I. 80.).
Dobro došli!

Proslava svetog Antuna opata na Petrićevcu
2025-01-17
U petak, 17. siječnja 2025. godine, sv. Antun, opat.
Na Petrićevcu će biti trodnevnica u utorak, srijedu i četvrtak s misama u 17:00 sati; prije mise prigoda za sv. ispovijed.
Na sam blagdan mise će biti u 9:00, 10:30 i 17:00 sati.

Molitvena osmina za jedinstvo kršćana
2025-01-18 - 2025-01-25
U subotu, 18. siječnja, počinje molitvena osmina za jedinstvo kršćana i završava u petak, 25. siječnja, na blagdan Obraćanja sv. apostola Pavla.
Tema ovogodišnje osmine je vezana za 1700 godina od prvog ekumenskog sabora održanog u Niceji blizu Carigrada 325. godine: „Vjeruješ li ovo?“ – Vjerovanje.

Dan posvećenog života
2025-02-01
U subotu, 1. veljače 2025. godine, obilježit će redovnici i redovnice Dan posvećenog života. Oni taj dan slave na Svijećnicu.
Misa će biti od blagdana Svijećnice u 18 sati.
Svijeće za blagoslov donijeti sa sobom!
Ta subota je prva u mjesecu veljači.

Blagdan Prikazanja Gospodinova
2025-02-02
Iduće je nedjelje blagdan Prikazanja Gospodinova, Dan posvećenog života i Dan života.
Misa u 9 sati počet će s blagoslovom svijeća, donesite ih sa sobom.

Proslava svetkovine sv. Marije De Mattias u samostanskoj kapelici «Novi Nazaret»
2025-02-04
U utorak, 4. veljače 2025. godine, Sestre Klanjateljice Krvi Kristove slave svetkovinu sv. Marije De Mattias, rođendan svoje utemeljiteljice.
One će tom prigodom u samostanskoj kapelici «Novi Nazaret» slaviti svečanu misu s početkom u 17,00 sati, a predvodit će ju naš biskup Željko.

Gospa Lurdska - Svjetski dan bolesnika
2025-02-11
U utorak, 11. veljače 2025. godine, Gospa Lurdska, Svjetski dan bolesnika.
Sjetimo se u molitvi svih bolesnih – posebno molimo za one koji su nama bliski i koje poznajemo, a molimo i za bolničko osobe i sve koji skrbe za bolesne i nemoćne.

Banja Luka: Promocija knjige o biskupu fra Jozi Gariću
2025-02-27
U Banjoj Luci će 27. veljače 2025. godine s početkom u 18:30 sati, u Dvorani svećeničkog doma, biti predstavljena knjiga “Fra Jozo Garić – banjalučki biskup” autora prof. dr. fra Velimira Valjana.
Ova promocija dolazi nakon što je djelo premijerno predstavljeno u Vitezu gdje je popraćeno otkrivanjem spomen-poprsja biskupa Garića i izložbom njegovih fotografija, a isti sadržaj očekuje se i ovom prilikom u Banja Luci, javlja Hrvatski medijski servis.
Fra Jozo Garić, prvi rezidencijalni banjolučki biskup i jedini biskup iz općine Vitez, ostavio je neizbrisiv trag u povijesti, a knjiga fra Velimira Valjana osvjetljava njegov izniman doprinos Crkvi i narodu. O knjizi će govoriti u ime nakladnika Jakov Križanović, recenzent Stjepan Alilović, predstavljač Ivan Zec te sam autor, fra Velimir Valjan, dok promociju uz banjolučku biskupiju organiziraju Matica hrvatska Vitez i Udruga “Volim Vitez”.
Promociju će dodatno obogatiti prigodan glazbeni program čime će ova večer postati ne samo kulturni, nego i duhovni događaj vrijedan pozornost.
KTA/hms.ba

Godišnjica ređenja našeg biskupa mons. Željka Majića
2025-03-02
Iduća je nedjelja (2. ožujka 2025.) osma „kroz godinu“.
Te ćemo nedjelje obilježiti godišnjicu ređenja našeg biskupa mons. Željka Majića sa sv. misom u katedrali u 10:00 sati.
Pozvani su svi svećenici i redovnice iz biskupije da nam se, ako mogu, pridruže.

Pepelnica - Čista srijeda
2025-03-05
U srijedu, 5. ožujka, liturgijski slavimo Pepelnicu – Čistu srijedu, obvezan post i nemrs.
Misa će u katedrali biti u 18 sati, a kao znak početka korizmenog vremena pristupit ćemo pepeljenju.

Duhovna obnova za mlade
2025-04-09
Duhovna obnova za mlade održat će se u srijedu, 9.4.2025., s početkom u 17 sati u Biskupskom ordinarijatu u Banjoj Luci. Tema je Krist – naša nada, a voditelj je biskup banjolučki mons. Željko Majić.

Cvjetnica: Nedjelja muke Gospodnje
2025-04-13
Katedrala sv. Bonaventure:
9.00 – Sveta misa

Velika srijeda
2025-04-16
Katedrala sv. Bonaventure:
10.00 – Misa posvete ulja

Veliki četvrtak
2025-04-17
Župna crkva Pohoda BDM Banja Luka:
18.00 – Misa Večere Gospodnje

Konferencija za novinare biskupa Majić povodom svetkovine Uskrsa
2025-04-17
Poštovani,
banjolučki biskup mons. Željko Majić održat će u četvrtak, 17.4.2025. u 10 sati konferenciju za novinare povodom svetkovine Uskrsa.
Konferencija će biti održana u prostorijama Biskupskog ordinarijata u Banjoj Luci (Kralja Petra I. Kar. 80.).
Dobro došli!

Veliki petak
2025-04-18
Katedrala sv. Bonaventure:
9.00 – Križni put
18.00 – Obredi Velikog petka

Velika subota
2025-04-19
Župna crkva Pohoda BDM Banja Luka:
20.00 – Vazmeno bdjenje

Uskrs
2025-04-20
Katedrala sv. Bonaventure:
10.00 – Pontifikalno misno slavlje

Misa zadušnica za papu Franju u katedrali sv. Bonaventure
2025-04-24
U banjolučkoj katedrali sv. Bonaventure u četvrtak, 24. travnja 2025., s početkom u 18:00 sati, bit će Misa zadušnica za papu Franju koju će predvoditi banjolučki biskup mons. Željko Majić.
Pozivaju se svećenici i vjernici Banjolučkog dekanata na sudjelovanje na ovoj Misi.

Krizma u župi Ljubunčić
2025-04-26
U subotu, 26. travnja 2025., s početkom u 11:00 sati, banjolučki biskup mons. Željko Majić podijelit će sakrament sv. potvrde krizmanicima župe Rođenja BDM u Ljubunčiću.

Krizma u župi Vidoši
2025-04-27
U nedjelju, 27. travnja 2025., s početkom u 11:00 sati, banjolučki biskup mons. Željko Majić podijelit će sakrament sv. potvrde krizmanicima župe Bezgrešnog začeća BDM u Vidošima.

Proslava patrona župe sv. Filipa i Jakova, Mrkonjić Grad
2025-05-03
Župa sv. Filipa i Jakova u Mrkonjić Gradu proslavit će svoj patron u subotu, 3. svibnja 2025., svetom misom u 11:00 sati, koju će predslaviti fra Vinko Marković, župnik i gvardijan samostana u Jajcu i dekan Jajačkog dekanata.

Krizma u župi Livno
2025-05-03
U subotu, 3. svibnja 2025., s početkom u 10:00 sati, banjolučki biskup mons. Željko Majić podijelit će sakrament sv. potvrde krizmanicima u samostanskoj crkvi na Gorici u Livnu.

Krizma u župi Čuklić
2025-05-04
U nedjelju, 4. svibnja 2025., s početkom u 11:00 sati, banjolučki biskup mons. Željko Majić podijelit će sakrament sv. potvrde krizmanicima župe Sv. Ante Padovanskog u Čukliću.

30. obljetnica mučeničke smrti pok. župnika Filipa Lukende i s. Cecilije Grgić
2025-05-10
Misno slavlje povodom 30. obljetnice mučeničke smrti pok. župnika Filipa Lukende i s. Cecilije Grgić, u subotu, 10. svibnja 2025., u župnoj crkvi Sv. Male Terezije od Djeteta Isusa u Presnačama s početkom u 11:00 sati predvodit će banjolučki biskup u miru mons. Franjo Komarica.

Proslava patrona župe Bl. Ivana Merza, Budžak
2025-05-10
Župa Bl. Ivana Merza, Budžak, po prvi put proslavit će svoj patron.
U petak, 9. svibnja 2025., misu uočnicu u 18 sati predslavit će banjolučki biskup mons. Željko Majić, koji će tom prigodom blagosloviti i kip Bl. Ivana Merza.
U subotu, 10. svibnja 2025., središnju svetu misu u 11 sati predslavit će vlč. Žarko Vladislav Ošap, župnik i dekan banjolučki. Misnom slavlju prethodi molitva krunice i litanije Bl. Ivana Merza.
